
Šta je prvi znak uroka?


* 
* 
* 
* 
* 
* 
* 

 
Šta je prvi znak uroka?

Prvi znak uroka jest pretjerano zijevanje popraćeno suzama. Potom slijedi tjeskoba u prsima, neraspoloženje, nezainteresiranost, bol u glavi, vratu i prsima. Pokvarena i zavidna duša se zlobno ponaša i utiče na onoga kome zavidi. Ona svojom pokvarenošću putem prodornog pogleda djeluje na čovjeka.


Uroci su strjelice koje izlaze iz duše osobe koja ih šalje. Ponekad njima pogodi urečenog, a ponekad promaši. Ako ga zatekne bez zaštite (Kur’ana i ***[dova](https://pitajucene.com/search/dova/questions/ "Pretraži pitanja o dovama")***), nema sumnje da će ga pogoditi. Ako ga pak, zatekne pod punom ratnom spremom, te strjelice mu Allahovom voljom ne mogu nauditi.


Postoji mogućnost da se ista strjelica vrati na onoga ko je i odapeo. Ako osoba pokuša ureći, a suprostavi joj se zid zaštite sazdan od Kur’ana i dova, ***[urok](https://pitajucene.com/search/urok/questions/ "Pretraži pitanja o uroku")*** će se odbiti i možda pogoditi osobu koja ga je i poslala.


Duša utiče prilikom susreta, neposrednog kontakta, ali i bez toga. Veoma često neko biva urečen iako nije prisutan i nakon što drugi opiše urokljivcu tu osobu. Dakle, nije direktan pogled presudan u uricanju, jer i slijepac može ureći.


Hfz. mr. Senaid Zajimovic


